ananddey/assamese-wiki-corpus huggingface dataset:
অতুল পাচনী

অতুল পাচনী হৈছে অসমৰ এজন কৌতুক অভিনেতা।

উদ্ধৃতিসমূহ

সৰু কালত একেবাৰে বাঘৰ আগতেল খোৱা আছিলোঁ৷ “হেড মাষ্টৰৰ ল’ৰা যেতিয়া কোনে পায় আৰু! “কেতিয়াবা কাজিয়া লাগিলে মাৰ-পিট কৰি নাকৰ বাৰান্দা উফৰাই দিছিলোঁ সমনীয়াৰ৷ দুষ্টালিৰ মাজেৰে মোৰ শৈশৱকালটো পাৰ হৈছিল৷
মই উচ্চ মাধ্যমিক যোৰহাট পলিটেকনিক হাইস্কুলত পঢ়িছিলোঁ৷ সেইখিনি সময়ত যোৰহাটৰ প্ৰায়বোৰ বিদ্যালয়তে শ্ৰেণীবোৰৰ মাজত “বিদ্যালয় সপ্তাহ”ত একাংক নাট প্ৰতিযোগিতাও অনুষ্ঠিত কৰা হৈছিল৷ মই অষ্টমমান শ্ৰেণীত পঢ়ি থকা সময়তেই এই প্ৰতিযোগিতাত অংশগ্ৰহণ কৰি নিজ পৰিচালনাৰে নাট মঞ্চস্থ কৰি শ্ৰেষ্ঠ পৰিচালক আৰু শ্ৰেষ্ঠ কৌতুক অভিনেতাৰ বঁটা লাভ কৰোঁ৷ তেতিয়াৰ পৰায়েই নাটকৰ প্ৰতি বেলেগ এটা প্ৰেমৰ জন্ম হ’ল৷
যিমানেই কঠিন পৰিবেশ নাহক কিয় কেতিয়াও যেন অবাটে নাযায়৷ সৎ পথত কষ্ট কৰিলে সদায় ফল পোৱা যাবই৷
গল্পকাৰ অপূৰ্ব শৰ্মাৰ গল্পৰ আধাৰত নিৰ্মিত ‘হলধৰ’ ছবিত অভিনয় কৰোঁ যিখন ছবিয়ে ১৯৯২ চনত শ্ৰেষ্ঠ পৰিচালকৰ প্ৰথম ছবিৰ ‘ইন্দিৰা গান্ধী বঁটা’ লাভ কৰিছিল৷ পৰিচালক আৰু প্ৰযোজকৰ সামান্য গাফিলতিৰ বাবে মোৰ নামটো শ্ৰেষ্ঠ অভিনেতাৰ পৰিৱৰ্তে সেইবাৰ শ্ৰেষ্ঠ পাৰ্শ্ব অভিনেতাৰ শিতানত দিয়া হৈছিল৷ সেইবাৰ প্ৰতিযোগিতাৰ জুৰি হিচাপে থকা শ্ৰদ্ধাৰ পুলক গগৈ দেৱে পাছত মোক আন্তঃৰাষ্ট্ৰীয় চলচিত্ৰ মহোৎসৱলৈ আমন্ত্ৰণ কৰি সম্বৰ্ধনাৰ ব্যৱস্থা কৰে৷ সেইখন ছবিয়েই মোৰ টাৰ্ণিং পইণ্ট৷ মোৰ দূৰ্বিসহ জীৱনৰ তাতেই অন্ত পৰিল৷
নৱ ৰসৰ অন্যতম কঠিন ৰস হৈছে হাস্য ৰস৷ যিজন অভিনেতাই সেই ৰসক প্ৰতিফলিত কৰিব পাৰে, তেঁৱেই সম্পূৰ্ণ অভিনেতা বুলি ক’ব পাৰি৷
ডাঙৰ পৰ্দাৰ মধুৰতা বেলেগ৷
আমি মঞ্চত একক অভিনয় কৰি থাকোঁতেও কেতিয়াবা ঠিতাতে কোনোবা সংলাপ এটা সৃষ্টি কৰোঁ৷
হাঁহিয়ে মানুহৰ আয়ুস বঢ়ায়৷ বাহিৰৰ দেশবোৰত “লাফিং ক্লাব” আছে৷ তাত মানুহে আয়ুস বঢ়াবৰ বাবে হাঁহিবলৈ যায়৷ হাঁহক, হঁহুৱাক, আয়ুস বঢ়াওক৷

উৎস

বাহ্যিক সংযোগ

শ্ৰেণী:অসমৰ ব্যক্তি
শ্ৰেণী:অভিনয় শিল্পী
দ্ৰুতি

দৈনন্দিন জীৱন আৰু গতিবিজ্ঞানত, দ্ৰুতি হৈছে কোনো বস্তুৰ বেগৰ পৰিমাপ(magnitude) আৰু ই এটা স্কেলাৰ ৰাশি। এক নিৰ্দিষ্ট সময়সীমাত কোনো এক বস্তুৱে অতিক্ৰম কৰা মুঠ দূৰত্বক উক্ত সময়সীমাৰে হৰণ কৰিলে গড় দ্ৰুতি পোৱা যায়। গড় দ্ৰুতিৰ লিমিট(limit) ল'লে তাৎক্ষণিক দ্ৰুতি পোৱা যায়, আৰু সময়সীমা(time interval ) শূন্যৰ ওচৰ চাপে।
দ্ৰুতিৰ মাত্ৰা হৈছে দূৰত্ব হৰণ সময়। এছ আই এককত ইয়াৰ একক হৈছে মিটাৰ প্ৰতি ছেকেণ্ড, কিন্তু বৰ্তমানে বেছিকৈ ব্যৱহাৰ হোৱা এককবোৰ হৈছে কিল'মিটাৰ প্ৰতি ঘণ্টা, বা মাইল প্ৰতি ঘণ্টা(আমেৰিকা আৰু ইংলেণ্ডত)। বায়ু আৰু সাগৰীয় যাত্ৰাৰ ক্ষেত্ৰত নট ব্যৱহাৰ কৰা হয়।
বিশেষ আপেক্ষিকতাবাদৰ মতে, সৰ্বোচ্চ দ্ৰুতি হৈছে পোহৰৰ বেগ,
c = ২৯৯৭৯২৪৫৮ মিটাৰ প্ৰতি ছেকেণ্ড ( প্ৰায় ১০৭৯০০০০০০ কিল'মিটাৰ প্ৰতি ঘণ্টা বা ৬৭১০০০০০০ মিটাৰ প্ৰতি ঘণ্টা) কোনো পদাৰ্থই পোহৰৰ বেগৰ দ্ৰুতি লাভ কৰাটো সম্ভৱ নহয় কাৰণ তেতিয়া ইয়াক অসীম পৰিমাণৰ শক্তিৰ প্ৰয়োজন হব। আপেক্ষিক পদাৰ্থবিজ্ঞানত, দ্ৰুতিৰ ধাৰণাটো rapidity লৈ স্থানান্তৰ(replace) হৈছে।

দ্ৰতিৰ সংজ্ঞা কিমান

ইতিহাস

ইটালীৰ পদাৰ্থবিজ্ঞানী গেলিলিঅ গেলিলিয়ে পোন প্ৰথমে দ্ৰুতিৰ জোখ লৈছিল। গেলিলিয়ে প্ৰতি একক সময়ত অতিক্ৰম কৰা দূৰত্বক দ্ৰুতি হিচাপে সংজ্ঞাবদ্ধ কৰিছিল। সমীকৰণাকাৰে,

য'ত হৈছে দ্ৰুতি, হৈছে দূৰত্ব, হৈছে সময়। এজন চাইকেল আৰোহীে যদি ২ ছেকেণ্ডত ৩০ মিটাৰ দূৰত্ব অতিক্ৰম কৰে, তেন্তে তেওঁৰ দ্ৰুতি হ'ব ১৫ মিটাৰ প্ৰতি ছেকেণ্ড। গতি অৱস্থাত থকা বস্তুৰ বিভিন্ন দ্ৰুতি থাকিব পাৰে, যেনে এখন গাড়ীয়ে ৰাস্তাত ৫০ কিল'মিটাৰ প্ৰতি ঘণ্টা, ০ কিল'মিটাৰ প্ৰতি ঘণ্টা আৰু তাৰপাছত ৩০ কিল'মিটাৰ প্ৰতি ঘণ্টা এনেদৰে যাব পাৰে।

তাৎক্ষণিক দ্ৰুতি

কোনো এটা মুহূৰ্তৰ দ্ৰুতি অথবা একদম ক্ষুদ্ৰ সময়সীমাৰ দ্ৰুতিয়েই হৈছে তাৎক্ষণিক দ্ৰুতি। গাড়ীৰ স্পিড'মিটাৰত যিকোনো মুহূৰ্তৰ গাড়ীখনৰ তাৎক্ষণিক দ্ৰুতিৰ প্ৰকাশ হৈ থাকে।
গাণিতিকভাৱে,তাৎক্ষণিক দ্ৰুতি হৈছে সময় সাপেক্ষে স্থানৰ অৱকলজ

যদি হৈছে সময়ত অতিক্ৰম কৰা দূৰত্ব, তেন্তে দ্ৰুতি হ'ব ৰ সময়-অৱকলজ

যেতিয়া বেগ ধ্ৰুৱক হৈ থাকে, তেতিয়া ইয়াক সৰলাকাৰে এনেদৰেও প্ৰকাশ কৰিব পাৰি।

গড় দ্ৰুতি

গড় দ্ৰুতি হৈছে সৰ্বমুঠ দূৰত্বক সময়সীমাৰে হৰণ কৰি পোৱা ৰাশি। উদাহৰণস্বৰূপে, ৮০ কিল'মিটাৰৰ দূৰত্ব অতিক্ৰম কৰিবলে ১ ঘণ্টা লাগে, তেন্তে গড় দ্ৰুতি হ'ব ৮০ কিল'মিটাৰ প্ৰতি ঘণ্টা। তেনেদৰে, ৩২০ কিল'মিটাৰ অতিক্ৰম কৰোঁতেও যদি ৪ ঘণ্টা লাগে, তেন্তে গড় দ্ৰুতি হ'ব ৮০ কিল'মিটাৰ প্ৰতি ঘণ্টা। ক্ষুদ্ৰ সময়ত হ'ব পৰা দ্ৰুতিৰ সলনি গড় দ্ৰুতিৰ পৰা জনা নাযায় আৰু সেয়েহে তাৎক্ষণিক দ্ৰুতিৰ পৰা গড় দ্ৰুতি যথেষ্ট বেলেগ। যদি গড় দ্ৰুতি আৰু যাত্ৰাৰ সময় জনা যায়, তেন্তে অতিক্ৰম কৰা দূৰত্ব হব

এই সমীকৰণটো ব্যৱহাৰ কৰি ৮০ কিল'মিটাৰ প্ৰতি ঘণ্টা গড়দ্ৰুতিত যোৱা গাড়ী এখনে ৪ ঘণ্টাত ৩২০ কিল'মিটাৰ দূৰত্ব অতিক্ৰম কৰিব।

দূৰত্ব-সময়ৰ গ্ৰাফত, কোনো এক বিন্দুত স্পৰ্শকৰ প্ৰৱণতাই হৈছে সেই বিন্দুৰ তাৎক্ষণিক দ্ৰুতি আৰু সেই একে গ্ৰাফত, জ্যাৰ প্ৰৱণতা হৈছে জ্যাডালে আগুৰা সময়ক্ষেত্ৰৰ বাবে গড় দ্ৰুতি।

স্পৰ্শকীয় গতি

কোনো বৃত্তীয় পথত কোনো বস্তুৰ ৰৈখিক দ্ৰুতিয়েই হৈছে স্পৰ্শকীয় দ্ৰুতি। গতিৰ দিশ বৃত্তৰ স্পৰ্শকৰ দিশত হোৱাৰ বাবে স্পৰ্শকীয় দ্ৰুতি হিচাপে জনা যায়।
ঘূৰ্ণীয় গতি হৈছে প্ৰতি একক সময়ত ঘূৰ্ণনৰ সংখ্যা।
যদি হৈছে স্পৰ্শকীয় গতি, হৈছে ঘূৰ্ণীয় গতি আৰু হৈছে দূৰত্ব(radial distance), তেন্তে :

তথ্য সংগ্ৰহ

শ্ৰেণী:ভৌতিক ৰাশি
শ্ৰেণী:গতি
নিৰুপমা পাণ্ডে

নিৰুপমা পাণ্ডে এগৰাকী ভাৰতীয় পৰ্বতাৰোহী। তেওঁ উইং কমাণ্ডাৰ নিৰুপমা পাণ্ডে হিচাপে খ্যাত। তেওঁ ২০১১ চনৰ ২৫ মে’ তাৰিখে স্থানীয় সময় অনুসৰি পুৱা ১০:১৫ বজাত মাউণ্ট এভাৰেষ্ট জয় কৰা বিহাৰৰ প্ৰথমগৰাকী ব্যক্তি। নিৰুপমা প্ৰথমবাৰৰ বাবে সৰ্বমহিলা আই এ এফৰ দলৰ অংশ আছিল য'ত বিমান লেফটেনেণ্ট নিবেদিতা চৌধুৰী আৰু বিমান লেফটেনেণ্ট ৰাজিকা শৰ্মা আছিল।

তেওঁৰ আন আন আৰোহণৰ ভিতৰত আছে লেহৰ মাউণ্ট ষ্টক কাংগ্ৰী (৬১২১ মিটাৰ) আৰু মাউণ্ট গোলাপ কাংগ্ৰী (৬১০০ মিটাৰ), গড়ৱালৰ মাউণ্ট কামেট (৭,৭৫৭ মিটাৰ) আৰু মাউণ্ট অভিগামিন (৭৩৫৭ মিটাৰ) আৰু লাডাখৰ মাউণ্ট ছাছেৰ কাংগ্ৰী প্ৰথম (৭৬৭২ মিটাৰ), মাউণ্ট ত্ৰিশুল ৭১২০ মিটাৰ (গড়ৱাল অঞ্চল) আৰু মাউণ্ট মণিৰাং ৬৫৯৩মিটাৰ (হিমাচল অঞ্চল)।

প্ৰাৰম্ভিক জীৱন

ছিৱান জিলাৰ জামো জালালপুৰ গাঁৱত শ্ৰী ৰাজেন্দ্ৰ পাণ্ডে আৰু শ্ৰীমতী উমা পাণ্ডেৰ কন্যা নিৰুপমা পাণ্ডেৰ জন্ম হৈছিল। পুনেৰ কেন্দ্ৰীয় বিদ্যালয়ৰ পৰা স্কুলীয়া শিক্ষা গ্ৰহণ কৰে আৰু পুনেৰ নেছ ৱাডিয়া কলেজ অৱ কমাৰ্চৰ পৰা বাণিজ্য আৰু বিত্ত আৰু বিপণনত এম বি এ স্নাতক ডিগ্ৰী লাভ কৰে। কলেজত অধ্যয়ন কৰি থকা অৱস্থাত নিৰুপমা নেচনেল কেডেট কৰ্পছত অন্তভুক্ত আছিল আৰু প্ৰায়ে ট্ৰেকিং কৰিছিল। ২০০৭ চনত উত্তৰকাশীত অৱস্থিত নেহৰু ইনষ্টিটিউট অৱ মাউণ্টেইনিং ইনষ্টিটিউটত কঠোৰ প্ৰশিক্ষণ লৈ পৰ্বতাৰোহণ কেৰিয়াৰ আৰম্ভ কৰিছিল। ২০০৩ চনত তেওঁ ভাৰতীয় বায়ুসেনাত উৰণ বিষয়া হিচাপে যোগদান কৰে।

পৰিয়াল

২০০৯ চনৰ আগষ্ট মাহত নিৰুপমা পাণ্ডেই বিহাৰৰ মধুবনীৰ বেনিপট্টিৰ পৰা অহা স্কোয়াড্ৰনৰ নেতা প্ৰকাশ ঝাক বিয়া কৰায়।

এভাৰেষ্ট জয়

স্কুৱাড্ৰন লীডাৰ (Sqn Ldr) নিৰূপমা পাণ্ডে ২০১১ চনৰ ২৫ মে’ তাৰিখে পুৱা ১০:১৫ বজাত (IST) মাউণ্ট এভাৰেষ্টৰ শৃংগত উপনীত হৈছিল। তেওঁ ভাৰতীয় বায়ুসেনাৰ (IAF) ইতিহাসত এভাৰেষ্ট জয় কৰা প্ৰথম তিনিগৰাকী মহিলা বিষয়াৰ অন্যতম আছিল। এই অভিযানত ১১ গৰাকী মহিলা বিষয়া, এজন চিকিৎসা বিষয়া, আৰু ৮ জন দক্ষ পৰ্বতাৰোহী পুৰুষ বায়ুসেনা যোদ্ধা হিচাপে অংশগ্ৰহণ কৰিছিল। এই অভিযান ভাৰতীয় বায়ুসেনাৰ পৰ্বতাৰোহণ ক্ষেত্ৰত এক ঐতিহাসিক সফলতা আছিল।

বঁটা

২০১১ চনৰ আগষ্ট মাহত, বিহাৰৰ মুখ্যমন্ত্ৰী শ্ৰী নীতীশ কুমাৰে স্কুৱাড্ৰন লীডাৰ নিৰূপমা পাণ্ডেক পাটনাত সম্বৰ্ধনা জনায়। তেওঁ মাউণ্ট এভাৰেষ্টৰ শৃংগত ভাৰতীয় ত্ৰিৰংগ পতাকা উত্তোলন কৰি ৰাজ্যৰ গৌৰৱ বৃদ্ধি কৰিছিল। বিহাৰ চৰকাৰে তেওঁক "অতি বিশিষ্ট খেল সম্মান" (Ati Vishisht Khel Samman) প্ৰদান কৰে, যি খেল আৰু পৰ্বতাৰোহণ ক্ষেত্ৰত এক উল্লেখযোগ্য সন্মান।

লগতে চাওক

ভাৰতীয় মহিলা খেলুৱৈৰ তালিকা
মাউণ্ট এভাৰেষ্টৰ ভাৰতীয় শিখৰ - বছৰ ভিত্তিক
শিখৰলৈ যোৱাৰ সংখ্যা অনুসৰি মাউণ্ট এভাৰেষ্টৰ শিখৰত উপনীত হোৱা লোকৰ তালিকা
ভাৰতৰ মাউণ্ট এভাৰেষ্ট ৰেকৰ্ডৰ তালিকা
মাউণ্ট এভাৰেষ্ট ৰেকৰ্ডৰ তালিকা

তথ্য সূত্ৰ
অংগ তন্ত্ৰ

অংগ তন্ত্ৰ হৈছে কোনো জীৱদেহৰ কোনো নিৰ্দিষ্ট কাৰ্যৰ সম্পাদনৰ বাবে একত্ৰ হোৱা বিভিন্ন অংগৰ সমষ্টি। জীৱবিদ্যাত বিভিন্ন তন্ত্ৰৰ উল্লেখ পোৱা যায়, যেনে- জীৱসমষ্টি হৈছে বহু জীৱৰ সমষ্টি, কলা তন্ত্ৰ হৈছে বিভিন্ন কোষৰ সমষ্টি আদি।

অংগ আৰু কলা তন্ত্ৰ

মানুহৰ শৰীৰ ৰচনাত অধ্যয়ন কৰা কিছুমান বিশেষ অংগ তন্ত্ৰ তলত দিয়া হৈছে। এই অংগ তন্ত্ৰবোৰ বহু অন্য প্ৰাণীৰ শৰীৰতো আছে।
ৰক্তসংবহন তন্ত্ৰ: শৰীৰৰ বিভিন্ন অংগ আৰু হাওঁফাওঁৰ মাজত হৃদযন্ত্ৰ আৰু ৰক্তবাহিকাৰ সহায়ত তেজৰ চলাচল প্ৰক্ৰিয়া।
আচ্ছাদন তন্ত্ৰ: চৰ্ম, নোম, চৰ্বী আৰু নখ।
কংকাল তন্ত্ৰ: হাড় আদিৰে গঠিত দেহৰ অৱলম্বন আৰু সুৰক্ষাৰ আভ্যন্তৰিণ সজ্জা।
প্ৰজনন তন্ত্ৰ: যৌন অংগসমূহ, যেনে- গৰ্ভাশয় আদি।
পাচন তন্ত্ৰ: লালটি গ্ৰন্থী, খাদ্যনলী, উদৰ, যকৃৎ, পিত্তস্থলী, অগ্নাশয়, অন্ত্ৰ, মলাশয় আৰু পায়ুৰ সহায়ত খাদ্যৰ পাচন আৰু অন্তৰ্গ্ৰহণ প্ৰক্ৰিয়া।
ৰেচন তন্ত্ৰ: বৃক্ক, মুত্ৰনলী, মুত্ৰস্থলী আদিৰ সহায়ত ৰক্তৰ পৰিশোধন আৰু মুত্ৰ বিসৰ্জন প্ৰক্ৰিয়া।
শ্বাস তন্ত্ৰ: হাওঁফাওঁ, শ্বাসনলী, বায়ুস্থলী আদিৰ সহায়ত তেজৰ পৰা কাৰ্বন ডাই-অক্সাইড নিস্কাশন আৰু অক্সিজেন সমৃদ্ধকৰণ প্ৰক্ৰিয়া (শ্বাস-প্ৰশ্বাস)।
অন্তঃস্ৰাৱী তন্ত্ৰ: নলীবিহীনভাৱে দেহৰ বিভিন্ন অংশলৈ অন্তঃস্ৰাৱী গ্ৰন্থীত নিঃসৰণ হোৱা হ'ৰমনৰ আদান-প্ৰদান প্ৰক্ৰিয়া।
লসিকা তন্ত্ৰ: তেজ আৰু কলাৰ মাজত লসিকাৰ সংবহন প্ৰক্ৰিয়া।
পেশী তন্ত্ৰ: বিভিন্ন পেশীৰ সহায়ৰ চলন, অৱস্থান গ্ৰহণ আৰু তাপ উৎপাদন প্ৰক্ৰিয়া।
স্নায়ু তন্ত্ৰ: মগজু, স্নায়ুৰজ্জু আৰু স্নায়ুৰ সহায়ত তথ্য সংগ্ৰহ, পৰিবহন আৰু বিশ্লেষণ প্ৰক্ৰিয়া।

তথ্য সংগ্ৰহ

বাহ্যিক সংযোগ

Systems Biology: An Overview by Mario Jardon: A review from the Science Creative Quarterly, 2005.
Synthesis and Analysis of a Biological System , by Hiroyuki Kurata, 1999.

শ্ৰেণী:অংগ তন্ত্ৰ
শ্ৰেণী:জীৱবিজ্ঞান
জানকী বল্লভ পাটনায়ক

জানকী বল্লভ পাটনায়ক ( (জন্ম: ৩ জানুৱাৰী, ১৯২৭ - মৃত্যূ: ২১ এপ্ৰিল ২০১৫) এগৰাকী ভাৰতীয় ৰাজনীতিক। তেওঁ ২০০৯ চনৰ পৰা ২০১৪ চনলৈকে অসমৰ ৰাজ্যপাল হিচাপে নিযুক্ত হৈ আছিল। ১৯৮০ চনৰ পৰা ১৯৮৯ চনলৈ আৰু ১৯৯৫ চনৰ পৰা ১৯৯৯ চনলৈ তেওঁ ভাৰতীয় জাতীয় কংগ্ৰেছৰ পৰা দুবাৰকৈ ওড়িশাৰ মুখ্যমন্ত্ৰী হিচাপে দায়িত্বভাৰ চম্ভালিছিল। উড়িষ্যাৰ সকলোতকৈ বেছিদিন কৰ্মৰত মুখ্যমন্ত্ৰী হোৱাৰ অভিলেখ পাটনায়কৰ নামত আছে।

শিক্ষা আৰু কৰ্মজীৱন

খুৰ্দা হাইস্কুলৰ পৰা শিক্ষা শেষ কৰাৰ পিছত জানকী বল্লভ পাটনায়কে উৎকল বিশ্ববিদ্যালয়ৰ পৰা ১৯৪৭ চনত সংস্কৃত বিষয়ত স্নাতক ডিগ্ৰী লাভ কৰে। ১৯৫০ চনত তেওঁ বেনাৰস হিন্দু বিশ্ববিদ্যালয়ৰ পৰা ৰাজনীতি বিজ্ঞান বিষয়ত স্নাতকোত্তৰ ডিগ্ৰী লাভ কৰে। ১৯৫০ চনত তেওঁ ভাৰতীয় জাতীয় কংগ্ৰেছৰ যুৱ শাখাৰ উৰিষ্যাৰ ৰাজ্যিক সভাপতি হিচাপে নিযুক্তি লাভ কৰে। ১৯৮০ চনত তেওঁ কেন্দ্ৰীয় মন্ত্ৰীসভাত পৰ্যটন, অসমাৰিক বিমান আৰু শ্ৰম বিভাগৰ মন্ত্ৰী হিচাপেও কৰ্মৰত আছিল।

মৃত্যু

২০১৫ চনৰ এপ্ৰিল মাহৰ ২১ তাৰিখ বুধবাৰে তিৰুপতিৰ এখন ব্যক্তিগত খণ্ডৰ চিকিৎসালয়ত উড়িষ্যাৰ প্ৰাক্তন মূখ্যমন্ত্ৰী তথা অসমৰ প্ৰাক্তন ৰাজ্যপাল গৰাকীৰ দেহাৱসান ঘটে।

বিতৰ্ক

৮০ দশকৰ মাজভাগত জানকী বল্লভ পাটনায়কৰ নাম শিহৰণকাৰী 'Illustrated Weekly' sex racket sting operation-ত জড়িত হৈ পৰিছিল।
তেওঁ অঞ্জণা মিশ্ৰ ধৰ্ষণ গোচৰ গাপ দি ৰখাত জড়িত বুলিও অভিযোগ উত্থাপিত হৈছিল।

তথ্যসূত্ৰ

বাহ্যিক সংযোগ

The Indian Express on Patnaik's marginalisation
শ্ৰেণী:অসমৰ ৰাজ্যপাল
কিয়াণ্ডা

কিয়াণ্ডা বা ডাণ্ডালুণ্ডা হৈছে সাগৰ আৰু পানীৰ দেৱী আৰু পৰম্পৰাগত এংগোলা সংস্কৃতিৰ মাছমৰীয়াসকলৰ ৰক্ষক।

পূজা

কিয়াণ্ডাৰ পূজা পৰম্পৰাগত পদ্ধতিৰে খাদ্যৰ দৰে প্ৰসাদ আৰু কাপোৰ সাগৰত পেলাই দি কিয়াণ্ডাক পূজা কৰা হৈছিল। প্ৰতি বছৰে নৱেম্বৰৰ দ্বিতীয় শুক্ৰবাৰে লুয়াণ্ডা দ্বীপত এই কিয়াণ্ডা নামৰ জলদেৱতা আৰু মাছমৰীয়া ৰক্ষকক সন্মান জনাই বাৰ্ষিক ভোজৰ আয়োজন কৰা হয়। এংগোলাত পোৱা মোছাছৰ প্ৰগনাথ'ডন কিয়াণ্ডাৰ নাম তেওঁৰ নামেৰে ৰখা হৈছিল।

কলা আৰু সাহিত্য

এংগোলাৰ সাধাৰণ মানুহে জলপৰীৰ অস্তিত্বত দৃঢ় বিশ্বাস, যিসকল তেওঁলোকৰ মতে অলৌকিক শক্তিৰে সমৃদ্ধ। কুইম্বুণ্ডো ভাষাত জলপৰীক ইয়াণ্ডা বুলি কোৱা হয়, যিটো একবচনত কিয়াণ্ডা। প্ৰতিটো জলজ পৰিৱেশৰ জলপৰী থাকে, অৰ্থাৎ প্ৰতিটো নদী, হ্ৰদ বা পুখুৰীৰ নিজস্ব কিয়াণ্ডা থাকে যিয়ে নদী, হ্ৰদ বা পুখুৰীৰ নাম লয়। কিছুমান দিশত তাই জলজ পৰিৱেশৰ মূৰ্ত ৰূপ।

এংগোলাৰ লেখক পেপেটেলাই তেওঁৰ চুটিগল্প "মেগিয়াছ ডু মাৰ"

তথ্য সূত্ৰ

শ্ৰেণী:দেৱ-দেৱী
শ্ৰেণী:আফ্ৰিকাৰ লোকবিশ্বাস
জেৰিফা ৱাহিদ

জেৰিফা ৱাহিদ হৈছে অসমৰ এগৰাকী অভিনেত্ৰী। পেছাত তেওঁ এগৰাকী অধিবক্তা। তেওঁ ‘নায়ক’, ‘গুণ-গুণ গানে গানে’,‘কাদম্বৰী’, ‘অহিৰ ভৈৰৱ’, ‘তুমি মোৰ মাথোঁ মোৰ’ আদি চলচ্চিত্ৰত অভিনয় কৰি জনপ্ৰিয় হৈছিল। তেওঁ ২০১৪ চনত বিদ্যুৎ চক্ৰৱৰ্তী পৰিচালিত ‘দুৱাৰ’ত প্ৰথম ফিল্মফেয়াৰ এৱাৰ্ড, শ্ৰেষ্ঠা অভিনেত্ৰীৰ খিতাপ পায়‌।

উদ্ধৃতিসমূহ

অভিনয়ৰ প্ৰতি আগতে কেতিয়াও আকৰ্ষিত হোৱা নাছিলোঁ। সময়বোৰ ঘড়ীৰ কাটা মতে চলা নাছিল। সেইবাবেই ভাল নাপাইছিলোঁ। কিন্তু বিজু ফুকনক যিদিনা লগ পাইছিলোঁ তেওঁ মোক খুব অনুপ্ৰেৰণা দিছিল।
প্ৰতিটো দিন পাৰ হয় কাম আৰু কাম কৰি। কিন্তু কামৰ মাজত জীয়াই থকাটোও মই এক বিশেষ আশীৰ্বাদ বুলিয়েই ভাবোঁ।
ভ্ৰাম্যমাণৰ জগতখন সম্পূৰ্ণ বেলেগ বুলি মই কওঁ‌। বোলছবি বা চিনেমাৰ যিটো অভিনয় শৈলী সেয়া সম্পূৰ্ণ natural, আগতে অলপ acting type অভিনয় কৰিছিল, কিন্তু এতিয়া সেইটো নহয়‌। এতিয়া যিটো characterঅত এজন অভিনেতা অথবা অভিনেত্ৰীয়ে অভিনয় কৰিব, সেয়া যদি হৃদয়ংগম কৰিব নোৱাৰে তেন্তে অভিনয় কৰিব নোৱাৰে‌। মেকানিকেল এক্টিঙৰ স্থান নাই, আৰু তেনেদৰে অভিনয় কৰিলেও ধৰা পৰে‌। লগতে দৰ্শকেও তেনে অভিনয় আদৰি নলয়‌। কিন্তু ভ্ৰাম্যমাণ সম্পূৰ্ণ বেলেগ‌। ভ্ৰাম্যমাণত যেতিয়া দুখন ডাঙৰ মঞ্চত দুটা Floor Mikeএৰে নিজৰ নিজৰ ৰোল প্লে কৰিব লগা হয়‌, তেতিয়া প্ৰতিগৰাকী অভিনেতাই নিজৰ অভিনয় ফুটাই তুলিবলৈ অভিনয়ৰ লগতে নিজৰ কণ্ঠও loud হ’ব লাগিব‌। ভ্ৰাম্যমাণৰ আগশাৰীৰপৰা গেলাৰিৰ দৰ্শকে বুজি পোৱাকৈ তেওঁ যেতিয়া loud voiceঅত অভিনয় কৰে তেতিয়া কণ্ঠৰ লগতে শৰীৰৰ বিভিন্ন অংগশৈলীয়ে সমানেই কাম কৰিব লগা হয়‌। ফলস্বৰূপে অভিনয় হৈ পৰে শাৰীৰিক‌।
‘বটা’ পোৱা বা নোপোৱা ডাঙৰ কথা নহয়, মই অভিনয় কৰি আছোঁ। অভিনয় মোৰ ‘হবি’ নহয়, অভিনয় খুব ‘serious thing’ মোৰ বাবে।
‘কথানদী’ সম্পৰ্কে বহুত কথা ক’বলৈ থাকে‌। প্ৰথমবাৰৰ বাবে পৰিচালক হিচাপে ভাস্কৰ হাজৰিকাৰ চিনেমা‌। খুব ভাল ‘টিম ৱৰ্ক’, খুব শক্তিশালী স্ক্ৰিপ্ট। গোটেইকেইজন অভিনেতা-অভিনেত্ৰীয়ে, আদিল হুছেইনৰপৰা কপিল বৰালৈকে সকলোৱে খুব সাংঘাতিক অভিনয় কৰিছে‌। কাচভী শৰ্মাৰ অভিনয় শলাগিবলগীয়া‌। প্ৰথমবাৰ অভিনয় কৰি তেওঁ দৰ্শকক ‘তেজীমলা’ হৈ যি দেখুৱালে, সেয়া মানিব লগীয়া‌। যেন এখন Institution‌। মোৰ শিকিব লগা যেন বহুত আছে‌।

উৎস

শ্ৰেণী:অসমীয়া অভিনেত্ৰী
শ্ৰেণী:অসমীয়া নাৰী
পুষ্পলাল উপাধ্যায়

জন্ম

পুষ্পলাল উপাধ্যায়ৰ জন্ম ইৰাজী ১৯০৬ চনত বৰ্তমান অসমৰ ধেমাজি জিলাৰ লাইমেকুৰী নামে এখনি ঠাইত হৈছিল।

সাহিত্যিক অৱদান

পুষ্পলাল উপাধ্যায়ে তেওঁৰ ১৯৮৭ চনত প্ৰকাশিত উষা মঞ্জৰী কাব্য গ্ৰন্থৰ বাবে ১৯৮৮ চনত দিল্লীৰ সাহিত্য অকাডেমিয়ে প্ৰদান কৰা সাহিত্য অকাডেমি বঁটা লাভ কৰিছিল। এই কাব্য গ্ৰন্থ নেপালী ভাষাত ৰচিত। অসমৰ পৰা দ্বিতীয়বাৰৰ বাবে নেপালী ভাষাত স্বীকৃতি লাভ কৰা পুষ্পলাল উপাধ্যায় দ্বিতীয়গৰাকী নেপালী লিখক। পুষ্পলাল উপাধ্যায়ৰ লেখনীয়ে সৰ্বভাৰতীয় পৰ্যায়ত সমাদৰ লাভ কৰিবলৈ সক্ষম হৈছে। ’উষা মঞ্জৰী’ কবিতাৰ মাজেৰে ’দেশ মহিমা’ত ভাৰতৰ ঐক্য, ’উষা লহৰী’ আৰু ’হৃদয়কো হৰিয়ালী’ত প্ৰাকৃতিক সৌন্দৰ্য্যৰ মাজত মানুহৰ আশাবাদী মনোভাৱ, ’কবিতা সিত’ত কবিৰ উচ্চ আভিলাষ, ’ৰাম ৰাজ্যকো সন্দেশ’ত ৰাম ৰাজ্যৰ কল্পনা আৰু ’অসম’ কবিতাৰ মাজেৰে অসমৰ ঐতিহ্য আৰু ইয়াক মিলন ক্ষেত্ৰৰূপে বৰ্ণনা কৰা হৈছে । ’মিয়াপ য়ো সঙ্গম শান্তি একতা বনি ৰহোস ভাৰত ভিত্ৰ সভ্যতা’ কবিতাবিলাকৰ মাজত কবিৰ এক সৌন্দৰ্য পিপাসু মন আৰু স্বদেশ প্ৰেমৰ সুৰ শুনিবলৈ পোৱা যায়। ১৯৬৮ চনত প্ৰকাশ পোৱা ”পুষ্পাঞ্জলি” কবিতা পুথিখন তেখেতৰ সাহিত্য জগতত অন্য এক অৱদান।
পুষ্পলাল উপাধ্যায় তেজপুৰ চহৰৰ ১৩ নং পৌৰ ৱাৰ্ডৰ স্থায়ী বাসিন্দা।

তথ্য সংগ্ৰহ

বাহ্যিক সংযোগ

assamesenepali.com

শ্ৰেণী:নেপালী ভাষাৰ সাহিত্য অকাডেমি বঁটা বিজয়ী
শ্ৰেণী:অসমীয়া কবি
শ্ৰেণী:নেপালী ভাষাৰ কবি
শিক্ষা (গ্ৰন্থ)

শিক্ষা (ইংৰাজী: Shiksha) (২০২২) দিল্লীৰ প্ৰাক্তন উপমুখ্যমন্ত্ৰী আৰু শিক্ষামন্ত্ৰী মনীষ সিসোদিয়াৰ মূল ইংৰাজী গ্ৰন্থ শিক্ষা(Shiksha)ৰ প্ৰকল্প ৰঞ্জন ভাগৱতীয়ে কৰা অসমীয়া অনুবাদ। গ্ৰন্থখনত লেখকে দিল্লীৰ শিক্ষামন্ৰী হিচাপে লাভ কৰা অভিজ্ঞতা বৰ্ণনা কৰিছে। আপ দলে দিল্লীত চৰকাৰ গঠন কৰাৰ পিছত শিক্ষা ক্ষেত্ৰলৈ কেতবোৰ গুৰুত্বপূৰ্ণ পৰিৱৰ্তন আনিবলৈ সক্ষম হৈছিল। আত্মজীৱনীমূলক গ্ৰন্থখনত লেখকে দিল্লীৰ ৰাজহুৱা শিক্ষা ব্যৱস্থাটোলৈ অহা পৰিৱৰ্তনবোৰৰ চাক্ষুস অভিজ্ঞতা বৰ্ণনা দিছে।

বিষয়বস্তু

মনীষ সিসোদিয়াৰ মূল ইংৰাজী গ্ৰন্থখন ২੦১৯ চনত পেংগুইন ইণ্ডিয়াই প্ৰকাশ কৰিছিল। ২০২২ চনত অসম পাবলিচিং কোম্পানীয়ে গ্ৰন্থখনৰ অসমীয়া সংস্কৰণটো প্ৰকাশ কৰে। গ্ৰন্থখনত দুটা ভাগ আছে। প্ৰথম ভাগটোৰ শীৰ্ষক হ'ল 'শিক্ষাৰ আধাৰ' আৰু দ্বিতীয় ভাগটোৰ শীৰ্ষক হ'ল 'শিক্ষা, এক আধাৰ'।

তথ্যসংগ্ৰহ

শ্ৰেণী:অসমীয়া গ্ৰন্থ
শ্বৰীফা হামিদ আলী

শ্বৰীফা হামিদ আলী (, প্ৰায় ১৮৮৩ – ১৯৭১), বেগম হামিদ আলী নামেৰেও পৰিচিত৷ তেওঁ এগৰাকী ভাৰতীয় নাৰীবাদী, জাতীয়তাবাদী, অধিবক্তা আৰু ৰাজনৈতিক ব্যক্তি আছিল। ১৯৩৫ চনত তেওঁ সৰ্বভাৰতীয় মহিলা সন্মিলনৰ

ব্যক্তিগত জীৱন

১৮৮৩ চনৰ ১২ ডিচেম্বৰত ঔপনিৱেশিক ব্ৰিটিছ ভাৰতৰ প্ৰশাসনিক কেন্দ্ৰ গুজৰাটৰ বৰোদা (বৰ্তমান বদোদৰা নামেৰে পৰিচিত)ত এটা প্ৰগতিশীল মুছলমান পৰিয়ালত জন্মগ্ৰহণ কৰিছিল তেওঁ ভাৰতীয় ৰাজনৈতিক কৰ্মী বদৰুদ্দিন ত্যবজীৰ ভতিজা আমিনা ত্যবজী আৰু আব্বাছ জে ত্যবজীৰ কন্যা। তেওঁৰ পিতৃ আব্বাছ জে ত্যবজী বৰোদা ৰাজ্যৰ মুখ্য ন্যায়াধীশ আৰু মহাত্মা গান্ধীৰ অনুগামী আছিল। আচলতে তাইৰ মাক-দেউতাকে তাই আৰু তাইৰ ভনীয়েকহঁতক পূৰদাহৰ বাধাৰ মাজতো স্কুললৈ পঠিয়াই পঢ়া-শুনাত সহায় কৰিছিল। বেগম হামিদ আলীয়ে ছটা ভাষা ক’বলৈ শিকিছিল৷ উৰ্দু, গুজৰাটী, পাৰ্চী, মাৰাঠী, ইংৰাজী আৰু ফৰাচী। তেখেতে চিত্ৰকলা, অংকন আৰু সংগীতৰ বাবেও সময় উচৰ্গা কৰিছিল।পঁচিশ বছৰ বয়সত তেওঁৰ খুলশালীয়েক আৰু ভাৰতীয় অসামৰিক সেৱাৰ বিষয়া হামিদ আলীক বিয়া কৰায়। বিবাহৰ পিছত তেওঁলোক ভাৰতৰ বম্বে প্ৰেচিডেন্সিৰ প্ৰদেশলৈ গুচি যায়। পাছলৈ তেওঁ সমাজসেৱাৰ লগত জড়িত হৈ থাকিল আৰু মনে বিচৰা শস্যৰ খেতি কৰি থাকিল।তেওঁ সিন্ধৰ মুছলমান মহিলাসকলক সম্বোধন কৰি নিজৰ অভিজ্ঞতাৰ আদৰ্শ ব্যৱহাৰ কৰি তেওঁলোকৰ সমৰ্থন লাভ কৰে। সাতগৰাকী কন্যাৰ মাতৃ হিচাপে আলীয়ে দাবী কৰিছিল যে তেওঁলোকৰ দুগৰাকী এই প্ৰথাৰ বলি হৈছিল।

বাল্য বিবাহ নিয়ন্ত্ৰণ আইন (Sarda Act)

আলীয়ে হৰ বিলাস চৰ্দাৰ শিশু বিবাহ নিয়ন্ত্ৰণ আইন, যাক চৰ্দা আইন (বা শৰ্দা আইন) বুলিও কোৱা হয়৷ যাৰ লক্ষ্য আছিল পোন্ধৰ বছৰৰ তলৰ মহিলাৰ বিবাহৰ সংখ্যা হ্ৰাস কৰা। আলীয়ে সিন্ধত এক অভিযানৰ আয়োজন কৰিছিল য'ত তেওঁ মুছলমান মহিলাসকলক একত্ৰিত কৰি সাংসদসকলক হেঁচা প্ৰয়োগ কৰি বিধেয়কখনৰ সমৰ্থন কৰিছিল।

এ আই ডব্লিউ চিৰ অংশ হিচাপে ১৯৩৩ চনত লণ্ডনত ভাৰতীয় সাংবিধানিক সংস্কাৰৰ যুটীয়া নিৰ্বাচিত সমিতিৰ সন্মুখত তেওঁ সাক্ষ্য দিছিল। তেওঁ যুক্তি দিছিল যে যদিহে মুছলমান পুৰুষে তেওঁৰ নিৰ্বাচনী প্ৰস্তাৱ গ্ৰহণ নকৰে তেন্তে মুছলমান মহিলাসকলে আলীৰ প্ৰস্তাৱৰ সৈতে একমত নহ'ব।

তথ্যউৎস

শ্ৰেণী:ভাৰতীয় নাৰীবাদী
শ্ৰেণী:ভাৰতীয় ৰাজনীতিবিদ
শ্ৰেণী:ভাৰতীয় অধিবক্তা
শ্ৰেণী:মৃত ব্যক্তি
মুছলিম ঘোষী

ঘোষীসকল মূলতঃ উত্তৰ ভাৰতত পোৱা এটা মুছলমান সম্প্ৰদায়। কোৱা হয় যে আহীৰ গোৱালাসকল প্ৰথমে হিন্দু আছিল, পিছলৈ যিয়ে ইছলাম ধৰ্ম গ্ৰহণ কৰিছিল।

ইতিহাস আৰু মূল

পশ্চিম বংগৰ ঘোষীসকলে গোৱালা বংশৰ বুলি দাবী কৰে।

পশ্চিম বংগৰ ঘোষীসকল মূলতঃ ২৪ পৰগণা আৰু মিদনাপুৰ জিলাত বিশেষকৈ বাৰাকপুৰ আৰু খড়গপুৰ চহৰৰ ওচৰত পোৱা যায়।
এই সম্প্ৰদায়ৰ পৰম্পৰা অনুসৰি তেওঁলোকে প্ৰায় পাঁচ শতিকাৰ আগতে বৰ্তমানৰ উত্তৰ প্ৰদেশৰ কানপুৰৰপৰা প্ৰব্ৰজন কৰিছিল।
এইদৰে সম্প্ৰদায়টোৱে গৰু পালনৰ বৃত্তি গ্ৰহণ কৰে আৰু মিদনাপুৰত বসতি স্থাপন কৰে।

এতিয়াও গাখীৰ বিক্ৰীৰ কামত নিয়োজিত হোৱাসকলৰ মাজত, আৰু বাকী যিসকল এতিয়া সৰু আৰু মজলীয়া কৃষক আন আন সমাজৰ মাজত বিভক্ত হৈ পৰিছে। বহুজাতিক গাঁৱত বাস কৰে, যিবোৰ ঘোষীপাৰা, ঘোষী অঞ্চল হিচাপে জনা যায়। সম্প্ৰদায়টোৱে এতিয়া বাংলা ভাষা কয় যদিও বেছিভাগৰে হিন্দী ভাষাৰ জ্ঞান আছে। এওঁলোক কঠোৰভাৱে নিজ সম্প্ৰদায়ৰ মাজত বিবাহৰ পক্ষেই থাকে, আৰু বঙালী মুছলমানসকলৰ মাজত এনে প্ৰথা অনন্য। এওঁলোকৰ প্ৰধান বংশ হ’ল ৰাথোৰ, ডোগৰ, চৌহান, খলেৰী, টোতাৰ, লেহাৰ আৰু মাইদুল। পশ্চিম বংগৰ ঘোষীসকলৰ এটা অনানুষ্ঠানিক জাতি পৰিষদ আছে, যাক পঞ্চায়ত বুলি জনা যায়, যিয়ে সামাজিক নিয়ন্ত্ৰণৰ প্ৰতিষ্ঠান হিচাপে কাম কৰে, সম্প্ৰদায়ৰ ভিতৰত বিবাদ নিষ্পত্তি কৰে আৰু সমাজ কল্যাণৰ ব্যৱস্থা কৰে।

তথ্যসূত্ৰ

শ্ৰেণী:ভাৰতৰ মুছলমান সম্প্ৰদায়
ধিং মহাবিদ্যালয়

ধিং মহাবিদ্যালয় হৈছে ১৯৬৫ চনত স্থাপিত অসমৰ ধিঙত অৱস্থিত এখন উচ্চশিক্ষাৰ প্ৰতিষ্ঠান৷ মহাবিদ্যালয়খন গুৱাহাটী বিশ্ববিদ্যালয়ৰ অন্তৰ্ভুক্ত৷

বিভাগ

বিজ্ঞান

প্ৰাণী বিজ্ঞান
উদ্ভিদ বিজ্ঞান
ৰসায়ন বিদ্যা
পদাৰ্থ বিজ্ঞান
গণিত

কলা আৰু বাণিজ্য

অসমীয়া
বঙালী
ইংৰাজী
বুৰঞ্জী
শিক্ষা
অৰ্থনীতি
দৰ্শন
ৰাজনীতি
ভূগোল
বাণিজ্য

তথ্যসূত্ৰ

বাহ্যিক সংযোগ

শ্ৰেণী:অসমৰ মহাবিদ্যালয়সমূহ
শ্ৰেণী:গুৱাহাটী বিশ্ববিদ্যালয়ৰ অধীনস্থ মহাবিদ্যালয়সমূহ
তিৰুৱথিৰকালী

তিৰুৱথিৰকালী কেৰালাৰ মহিলাৰ এক অনন্য গোট নৃত্য। ধৰ্মীয় অনুষ্ঠানৰ অংশ হিচাপে আৰু ইয়াৰ বাহিৰেও মহিলাসকলে সৰু সৰু গোটত এই নৃত্য পৰিৱেশন কৰে। সাধাৰণতে ধনুমা মাহৰ ওনাম আৰু তিৰুৱতীৰদিনা মহিলাসকলে শিৱ মন্দিৰ আদিত শিৱ পাৰ্বতীৰ প্ৰশংসা গীত গাই এই শিল্পৰূপ প্ৰদৰ্শন কৰে। এই শিল্পকলাক সামান্য তাৰতম্যৰ সৈতে কাইকোট্টিকালি আৰু কুম্মিকালি বুলিও জনা যায়।

শ্ৰীকুৰুম্বাক্কাভু, পইক্কাটুচেৰীত তিৰুৱথিৰকালী নৃত্যই দীঘলীয়া আৰু শুভ বৈবাহিক জীৱন আৰু পছন্দৰ বিবাহ কঢ়িয়াই আনে বুলি বিশ্বাস কৰা হয়। এই নাটক তিৰুৱতীৰাৰদিনা ৰাতি পৰিৱেশন কৰা হয়। কন্যাৰ বিয়াৰ পাছত প্ৰথম তিৰুৱতীৰাক পূতিৰুৱতীৰা বোলে।

অনুষ্ঠান আৰু ৰীতি-নীতি

প্ৰাচীন কালত তিৰুৱতীৰা দিনৰপৰা আৰম্ভ কৰি পিছৰ মাহত তিৰুৱতীৰালৈকে ২৮ দিন এই নৃত্য পৰিৱেশন কৰা হৈছিল। কোনো কোনো ঠাইত ধনুম মাহত ১১ দিনীয়া অনুষ্ঠান পৰিৱেশন কৰা হয়।

তিৰুৱতীৰা দিনৰ আগদিনা মকাইৰিয়ামৰদিনা এট্টাংগাডি নামৰ বিশেষ আহাৰ খোৱাৰপৰা অনুষ্ঠান আৰম্ভ হয়। এট্টাংগাডিৰ উপাদানসমূহ হ’ল জলকীয়া, ৰঙালাও, কাচিল, জামু, ৰঙালাও, মচুৰ দাইল, চেনি, আৰু মৌ। আগৰ নিশা খোৱা হয়। কিন্তু আজি এই অনুষ্ঠান পালন কৰা নহয়।

দিনৰ ভাগত ঘৰৰ সন্মুখত দাসপুষ্ক সংগ্ৰহ কৰা হয়। সূৰ্যাস্তৰ পিছত তিৰুৱতীৰকালী আৰম্ভ হয়। মাজনিশা তিৰুৱতীৰা নক্ষত্ৰমুধিৰ পিছত নৃত্যশিল্পীসকলে ভক্তিমূলক গীত গায় আৰু দাস ফুলৰ লগতে অষ্টমগল্যমে ঘৰলৈ দীপ ধৰি লৈ আহে। পিছত এই ফুলবোৰ চুলিত পিন্ধে। ইয়াক অৰ্ধ প্ৰজনন বোলা হয়। প্ৰতিটো ফুলৰ দেৱতাক প্ৰশংসা কৰি গীত গাই ফুল জ্বলাই দিয়া হয়। কাউৰীও দেখা যায়।

ছোৱালীবিলাকে গীতৰ তালত জ্বলি থকা চাকি এটাৰ চাৰিওফালে বৃত্তাকাৰে নাচে, ইজনে সিজনৰ হাত-চাপৰি বজাই। তিৰুৱতীৰকালিৰ বাবে শাৰী আৰু ব্লাউজ ব্যৱহাৰ কৰা সাজ-পোছাক। তিৰুৱতীৰা খেলা ছোৱালীৰ দল এটাই দেখা পাব এগৰাকী নায়িকা। নায়িকাই প্ৰথম শাৰীটো গাইছে আৰু একেটা শাৰীৰ প্ৰতি এনচেম্বলে সঁহাৰি জনাইছে। গ্ৰুপৰ সদস্যসকলে গীতৰ ছন্দত ভৰি দি হাত-চাপৰি বজায়। গোটেই খেলখনত লস্যভৱ এক ছাঁ। পূজাৰ সময়ত কৰা খেলৰ ষ্টেপবোৰ অতি সহজ। ইয়াৰ ফলত অনভিজ্ঞসকলেও খেলত অংশগ্ৰহণ কৰাটো সহজ হৈ পৰে।

তথ্যসূত্ৰ

শ্ৰেণী:লোক-নৃত্য
শ্ৰেণী:লোক-সংস্কৃতি
শ্ৰেণী:কেৰালা
শ্ৰেণী:ভাৰতৰ লোকনৃত্য
মেৰী ডি ছৌছা

মেৰী মেথিল্ডা ডি ছৌছা জন্মতে নাম পেৰেইৰা (১৮৯০–১৯৫৩) হ'ল এগৰাকী ভাৰতীয়-কেনিয়াৰ চিকিৎসক। ১৯১৯ চনৰ পৰা প্ৰেকটিচ কৰা কেনিয়াৰ প্ৰথমগৰাকী এছিয়ান মহিলা চিকিৎসক।

জীৱন

পিটাৰ পল পেৰেইৰাৰ চৈধ্যটা সন্তানৰ ভিতৰত অন্যতম বম্বেৰ মাজাগনত ডাঙৰ-দীঘল হৈছিল মেৰী মেথিল্ডা পেৰেইৰা। তেওঁ ১৯১৪ চনত গ্ৰাণ্ট মেডিকেল কলেজৰ পৰা মেডিচিন আৰু চাৰ্জাৰীত লাইচেন্সিয়েট হিচাপে স্নাতক ডিগ্ৰী লাভ কৰে। কেৰাৱালা প্ৰসূতি চিকিৎসালয়ত কাম কৰিবলৈ বম্বেলৈ উভতি অহাৰ পূৰ্বে ভৱনগৰ জিলা আৰু ছোটা উদয়পুৰ জিলাত চিকিৎসা বিষয়া হিচাপে কাম কৰিছিল।১৯১৯ চনত ভাৰতীয় জাতীয় কংগ্ৰেছৰ লাহোৰ অধিৱেশনত অংশগ্ৰহণ কৰে। তেওঁ আৰু তেওঁৰ স্বামীয়ে গৱৰ্ণৰ ব’ৰ্ডত স্থান লাভ কৰিবলৈ অস্বীকাৰ কৰিছিল, কিয়নো চিকিৎসালয়খনৰ সংবিধানত কমিটীত ভাৰতীয় আৰু ইউৰোপীয়সকলৰ সুষম প্ৰতিনিধিত্বৰ ব্যৱস্থা নাছিল। তেওঁ ভাৰতীয় শিক্ষা পৰিষদ, আৰু ছোৱালী গাইড আৰু বয় স্কাউটৰ সৈতেও জড়িত আছিল।

মেৰী ডি ছৌছাই তেওঁৰ ঘৰত গুৰুত্বপূৰ্ণ ভাৰতীয় দৰ্শনাৰ্থীক আতিথ্য দিছিল, যেনে- দুবাৰকৈ পূব আফ্ৰিকান ইণ্ডিয়ান নেচনেল কংগ্ৰেছৰ নেতৃত্ব দিয়া সৰোজিনি নাইডু। ১৯৪০ চনৰ মাজভাগত তেওঁ অসুস্থ হৈ পৰে, আৰু জীৱনৰ শেষৰ দশকটো বেছিভাগেই ঘৰতে আৱদ্ধ হৈ থাকে।

ব্যক্তিগত জীৱন

১৯১৯ চনত মেৰী পেৰেইৰাই সহযোগী চিকিৎসা চিকিৎসক এলেক্সিঅ’ কেটানো লেক্টানচিঅ’ ডি ছৌছাৰ সৈতে বিবাহপাশত আৱদ্ধ হয়। ১৯৫৩ চনত নাইৰোবিত ৬৩ বছৰ বয়সত মৃত্যু হোৱাৰ সময়লৈকে‍ তেওঁ তেওঁক জীয়াই ৰাখিবলৈ চেষ্টা কৰিছিল। তেওঁলোকৰ তিনিটা সন্তান আছিল থিও, পিটাৰ আৰু অ’ৰা; তেওঁলোকৰ পুত্ৰ পিটাৰ এ ডি ছৌছাও পিতৃ-মাতৃৰ দৰেই চিকিৎসক হৈছিল।

তথ্যসূত্ৰ

শ্ৰেণী:চিকিৎসাবিদ
চ

চ অসমীয়া ব্যঞ্জনবৰ্ণ মালাৰ ষষ্ঠ আখৰ। ব্যঞ্জনবৰ্ণৰ উচ্চাৰণত হাওঁফাওঁৰ পৰা ওলাই অহা বায়ু মুখৰ ভিতৰত ক’ৰবাত অকণমান হ’লেও বাধাপ্ৰাপ্ত হয়; স্বৰতন্ত্ৰী সঞ্চালিত হ’বও পাৰে বা নহ’বও পাৰে। 'চ'ও এটি ব্যঞ্জন বৰ্ণ, সেয়ে 'চ' উচ্চাৰণ কৰোঁতেও বায়ু মুখৰ ভিতৰত বাধাপ্ৰাপ্ত হয়।

স্বৰবৰ্ণৰ লগত যোগ হ'লে

স্বৰবৰ্ণ'চ'ৰ লগত যোগ হ'লে
অচ
আ চা
ইচি
ঈচী
উচু
ঊচূ
ঋচৃ
এচে
ঐচৈ
ওচো
ঔচৌ

যুক্তবৰ্ণ (চ যোগ)

চ্ + চ = চ্চ = উচ্চ
চ্ + ছ = চ্ছ = ইচ্ছা
চ্ + ঞ = চ্ঞ = যাচ্ঞা
চ্ + য = চ্য = প্ৰাচ্য

'চ'ৰে আৰম্ভ শব্দৰ উদাহৰণ

চৰাই
চকু
চীন
চন্দ্ৰ
চিলনী
চৰাইদেউ
চুলি
চলচ্চিত্ৰ
চুটিগল্প
চতুৰ্থ
চোৰ
চন
চূড়ান্ত
চাহ
চাৰি
চুঙা
চুটি
চন্দন
চিনাইচুক
চাং
চুক

তথ্যসংগ্ৰহ

শ্ৰেণী:অসমীয়া ব্যঞ্জনবৰ্ণ